stanford-oval/wikipedia huggingface dataset:
אורלי מולר

אורלי מולר (בצרפתית: Aurélie Muller; נולדה ב-7 ביוני 1990) היא שחיינית מים פתוחים צרפתייה, פעמיים ברציפות אלופת העולם (קאזאן 2015 ובודפשט 2017) במשחה ל-10 ק"מ. שחיינית השנה בעולם במים פתוחים (2015 ו-2017).
ביוגרפיה

מולר נולדה וגדלה בסרגומין שבחבל לורן. מתאמנת בהדרכתו של פיליפ לוקה בנרבון.
ביוגרפיה > 2008

באולימפיאדת בייג'ינג (2008) סיימה מולר במקום 21 במשחה ל-10 ק"מ בתוצאה של 2:02:04.1 שעות.
ביוגרפיה > 2009

באליפות העולם שנערכה ברומא, איטליה ביולי 2009 סיימה מולר במקום 41 במשחה ל-10 ק"מ בתוצאה של 2:09:23.7 שעות.
ביוגרפיה > 2011

באליפות העולם שנערכה בשאנגחאי, סין ביולי 2011 זכתה מולר במדליית כסף במשחה ל-5 ק"מ בתצאה של 1:00:40.1 שעות, אחרי סוואן אוברסון משווייץ (1:00:39.7 שעות) ולפני אשלי טוויצ'ל מארצות הברית (1:00:40.2 שעות).
ביוגרפיה > 2013

באליפות העולם שנערכה בברצלונה, ספרד ביולי 2013 סיימה מולר במקום תשיעי במשחה ל-5 ק"מ בתוצאה של 56:46.5 דקות ובמקום שביעי בתחרות הקבוצתית (2 גברים ואישה) ל-5 ק"מ בתוצאה של 55:26.3 דקות.
ביוגרפיה > 2015 > אלופת העולם

באליפות העולם שנערכה בקאזאן, רוסיה ביולי 2015 זכתה מולר במדליית זהב במשחה ל-10 ק"מ בתוצאה של 1:58:04.3 שעות, לפני שרון ון רוונדאל מהולנד (1:58:06.7 שעות) ואנה מרסלה קוניה מברזיל (1:58:26.5 שעות). נוסף לכך, היא סיימה במקום רביעי במשחה ל-25 ק"מ בתוצאה של 5:16:07.5 שעות ובמקום 11 בתחרות הקבוצתית (2 גברים ואישה) ל-5 ק"מ בתוצאה של 56:50.9 דקות.
ביוגרפיה > 2016

באולימפיאדת ריו דה ז'ניירו (2016) סיימה מולר שנייה במשחה ל-10 ק"מ, אך היא נפסלה לאחר שהיא חסמה ודחפה בנגיעת הסיום את רקלה ברוני מאיטליה.
ביוגרפיה > 2017

באליפות העולם שנערכה בבודפשט, הונגריה ביולי 2017 זכתה מולר ב-3 מדליות, 2 זהב וכסף. מדליות זהב במשחה ל-10 ק"מ בתוצאה של 2:00:13.7 שעות, לפני ניסמנטה ארוולו מאקוודור (2:00:17.0 שעות) ואנה מרסלה קוניה ואריאנה ברידי מאיטליה (2:00:17.2 שעות) ובמשחה שליחים (2 נשים ו-2 גברים) ביחד עם אוסיאן קסיניול, לוגן פונטן ומרק אנטואן אוליבייה בתוצאה של 54:18.1 דקות, לפני ארצות הברית (54:18.1 דקות) ואיטליה (54:31.0 שעות). מדליית כסף, במשחה ל-5 ק"מ בתוצאה של 59:10.5 דקות, אחרי אשלי טוויצ'ל (59:07.0 דקות) ולפני אנה מרסלה קוניה (59:11.4 דקות). נוסף לכך, האי סיימה במקום שמיני במשחה ל-25 ק"מ בתוצאה של 5:28:25.30 שעות.
תארים והישגים

בשנים 2015 ו-2017 זכתה מולר בתואר שחיינית השנה בעולם במים פתוחים.
דועא מסארווה

| --- | --- |

דועא מסארווה במכביה השמונה-עשרה
 לידה:  22 במאי 1990 (בת 34) טייבה
 מידע כללי
 מדינה:  ישראל ישראל
 ספורט
 ענף ספורט:  שחייה
 סגנון:  חזה
 תקופת הפעילות:  עד ל-פעיל
 מועדון:  הפועל כפר סבא בית ברל
 מאמן:  הדר אברו
דועא מסארווה (בערבית: دعاء مصاروة; בתעתיק מדויק: דעאא מצארוה; נולדה ב-22 במאי 1990 בטייבה) היא שחיינית ערבייה-ישראלית, 3 פעמים ברציפות אלופת ישראל (2005 - 2007) ושיאנית ישראל במשחה ל-50 מטר חזה.
מסארווה הייתה לשחיינית הערבייה הראשונה שהיא אלופת ישראל ושיאנית ישראל.
ביוגרפיה

מסארווה התאמנה במועדון השחייה של הפועל כפר סבא בית ברל.
ביוגרפיה > אלופת ישראל

באליפות ישראל בשחייה שנערכה באוגוסט 2005 זכתה מסארווה במדליית זהב במשחה ל-50 מטר חזה בתוצאה של 33.72 שניות, לפני נסטיה קורוטקוב (34.42 שניות) ומונה מירון (34.47 שניות).
ביוגרפיה > שיאנית ישראל

בתחרות שנערכה בפלמה דה מיורקה ספרד ביולי 2006 קבעה מסארווה במשחה ל-50 מטר חזה שיא ישראלי חדש של 33.24 שניות, שיפור לשיאה בן השנתיים של מונה מירון (33.62 שניות). חודש לאחר מכן, באליפות ישראל בשחייה שנערכה באוגוסט היא זכתה במדליית זהב 33.61 שניות, לפני עמית עברי מהפועל עמק חפר (34.22 שניות) וחנה פולישצ'וק ממכבי תל אביב כפר המכביה (34.34 שניות). בשלב חצי הגמר היא קבעה תוצאה של 33.41 שניות.
ב-20 בפברואר 2008 הייתה מסארווה לישראלית הראשונה שהצליחה לרדת מזמן של 33 שניות במשחה ל-50 מטר חזה, כששחתה בזמן של 32.87 שניות. שיאה נשבר עוד באותו היום בידי יוליה בנך, ששחתה בזמן של 32.46 שניות, ובהמשך שיפרה אותו עוד יותר. באפריל 2009 שיפרה מסארווה עצמה את שיאה האישי, והעמידה אותו על 32.46 שניות, מה שאיפשר את השתתפותה באליפות העולם בשחייה 2009. באליפות העולם היא סיימה במקום 43 לאחר ששחזרה את שיאה האישי.
בתחרות שחייה שנערכה בבריכת 25 מטר, בציריך, שבשווייץ ב-1 בפברואר 2009, שחתה מסארווה את המשחה ל-50 מטר חזה בשיא ישראלי חדש של 31.67 שניות.
כיום[דרושה הבהרה] היא מדריכת שחייה בבריכת אלישע בשדה ורבורג.
הערות שוליים

↑  אורי שטיפט, שיא ישראלי לשליחי הפועל ירושלים, באתר ONE ‏ 5 באוגוסט 2005
↑  אורי שטיפט, שיא ישראלי לגיא ברנע ב-50 מטר גב!, באתר ONE‏, 11 באוגוסט 2006
דונלד דייווידסון

| --- | --- |
אין תמונה חופשית
 לידה:  6 במרץ 1917 ספרינגפילד, ארצות הברית 
 פטירה:  30 באוגוסט 2003 (בגיל 86) ברקלי, ארצות הברית 
 השקפה דתית:  אתאיזם 
 מקום לימודים:  אוניברסיטת הרווארד, Staten Island Academy 
 מנחה לדוקטורט:  וילארד ואן אורמאן קוויין 
 מוסדות:  אוניברסיטת פרינסטון  המחלקה לפילוסופיה של אוניברסיטת סטנפורד  אוניברסיטת סטנפורד  אוניברסיטת שיקגו  אוניברסיטת קליפורניה בברקלי  אוניברסיטת רוקפלר 
 מונחה לדוקטורט:  סטיבן יבלו, מייקל בראטמן, Howard Burdick 
 תחומי עניין:  פילוסופיה 
 עיסוק:  פילוסוף, מרצה באוניברסיטה 
 מדינה:  ארצות הברית 
 פרסים והוקרה:  מלגת גוגנהיים (1973) פרס ז'אן ניקו (1995) פרס הגל (1991) Carus Lectures (1980) 
 
דונלד הרברט דייווידסון (באנגלית: Donald Herbert Davidson; 6 במרץ 1917 –  30 באוגוסט 2003) היה פילוסוף אמריקאי. הוא שימש פרופסור לפילוסופיה באוניברסיטת קליפורניה בברקלי משנת 1981 עד 2003 לאחר שהחזיק משרת מרצה באוניברסיטת סטנפורד, אוניברסיטת רוקפלר, אוניברסיטת פרינסטון ואוניברסיטת שיקגו. דייווידסון היה ידוע באישיותו הכריזמטית ובעומק מחשבתו. עבודתו השפיעה רבות בתחומים רבים של פילוסופיה מ-1960 ואילך, בעיקר בתחומי הפילוסופיה של הנפש, הפילוסופיה של השפה ותאוריית הפעולה (אנ'). דייווידסון היה פילוסוף אנליטי, ורוב השפעתו קשורה במסורת זו. עבודתו משכה תשומת לב אל פילוסופיה קונטיננטלית, במיוחד לתורת הספרות ולתחומים קשורים.
עיקר פרסומיו היו מאמרים קצרים ותמציתיים שלא הסתמכו במפורש על תאוריה כוללת. עם זאת, לעבודתו אופי אחיד, ובמחקריו בתחומים שונים הסתמך על אותן שיטות ורעיונות, באופן שקשר שורה של בעיות שאינן קשורות לכאורה, ובשילוב עבודתם של פילוסופים רבים אחרים. הוא פיתח את שיטת הסמנטיקה המותנית באמת (truth-conditional semantics) (אנ'), תקף את הרעיון של אירועים מנטליים והציגם כנשלטים על ידי חוקים פסיכולוגיים קפדניים. הוא דחה את התפיסה של הבנה לינגוויסטית כקשורה למוסכמות או חוקים, וטבע את המימרה המפורסמת ש"אין דבר כזה 'שפה', לא אם שפה היא מה שהרבה פילוסופים ובלשנים משערים. לכן השפה אינה דבר שניתן ללמוד, להתמחות בו או להיוולד עמו." עבודתו הפילוסופית בכללותה עוסקת באופני התקשורת של בני האדם זה עם זה.
הגות

פרק זה לוקה בחסר. אנא תרמו לוויקיפדיה ו.
הגות > פעולות, סיבות, גורמים

עבודתו של דייווידסון החלה ב-1963, בחיבור, "פעולות, סיבות, גורמים" ("Actions, Reasons and Causes"), שניסה להפריך את הגישה הרווחת, המיוחסת ללודוויג ויטגנשטיין אך הנוכחת ביצירתו של לב טולסטוי "מלחמה ושלום", שסיבותיו של סוכן להתנהג בצורה מסוימת אינן יכול להיות גורמי התנהגותו (Malpas, 2005). במקום זאת טען דייווידסון כי "רציונליזציה (מתן סיבות כדי להסביר את פעולתו של סוכן) היא מקרה פרטי של הסבר סיבתי רגיל" (1963, עמ' 685). פעולה א' מוסברת על ידי מה שדייווידסון כינה "סיבה ראשונית" (primary reason), שכרוכה בגישה מוקדמת (שהיא, בקירוב, שאיפה) למען השגתה של איזושהי מטרה ב' ובאמונה אינסטרומנטלית כי ביצוע פעולה א' היא אמצעי להשגת מטרה ב'. לדוגמה, סיבתו העיקרית של אדם לקחת מטרייה בצאתו ביום גשום היא רצונו להישאר יבש ואמונתו שלקיחת מטרייה, משמעה שיישאר יבש באותו יום.
השקפה זו, אשר במידה רבה תואמת את ההיגיון העממי, מבוססת בחלקה על ההנחה שבעוד שחוק סיבתי חייב להיות מוקפד ודטרמיניסטי, הרי שהסבר במונחים של היגיון ומניע אינו צריך להיות כזה. דייווידסון טען כי גם אם ביטוי ההיגיון אינו בהכרח מדויק, חד ערכי וחד משמעי, עדיין יכול קיומו של היגיון לאפשר התנהגות שיוצרת סיבתיות. דייווידסון פיתח במאמרים נוספים את השלכותיה של השקפה זו על תאוריית הפעולות.
ביבליוגרפיה > בעברית

"על עצם הרעיון של סכמה מושגית", בתוך: שפה, מחשבה, עולם: מאמרים קלאסיים בפילוסופיה אנליטית, הוצאת "למדא - האוניברסיטה הפתוחה", 2021
ביבליוגרפיה > באנגלית

Decision-Making: An Experimental Approach, co-authored with Patrick Suppes and Sidney Siegel. Stanford: Stanford University Press. 1957.
"Actions, Reasons, and Causes," Journal of Philosophy, 60, 1963. (Reprinted in Davidson, 2001a.)
"Truth and Meaning," Synthese, 17, 1967. (Reprinted in Davidson, 2001b.)
"Mental Events," in Experience and Theory, Foster and Swanson (eds.). London: Duckworth. 1970. (Reprinted in Davidson, 2001a).
"Agency," in Agent, Action, and Reason, Binkley, Bronaugh, and Marras (eds.), Toronto: University of Toronto Press. 1971. (Reprinted in Davidson, 2001a.)
"Radical Interpretation," Dialectica, 27, 1973, 313–328. (Reprinted in Davidson, 2001b.)
Semantics of Natural Languages, Davidson, Donald and Gilbert Harman (eds.), 2nd ed. New York: Springer. 1973.
Plato's ‘Philebus’, New York: Garland Publishing. 1990.
Essays on Actions and Events, 2nd ed. Oxford: Oxford University Press. 2001a.
Inquiries into Truth and Interpretation, 2nd ed. Oxford: Oxford University Press. 2001b.
Subjective, Intersubjective, Objective. Oxford: Oxford University Press. 2001c.
Problems of Rationality, Oxford: Oxford University Press. 2004.
Truth, Language, and History: Philosophical Essays, Oxford: Oxford University Press. 2005.
Truth and Predication. Cambridge, Mass.: Harvard University Press. 2005. ISBN 978-0-674-01525-8
The Essential Davidson. Oxford: Oxford University Press. 2006.
לקריאות נוספות

Malpas, Jeffrey. Donald Davidson and the Mirror of Meaning: Holism, Truth, Interpretation. Cambridge: Cambridge University Press. 1992.
"Actions, Reasons, and Causes," Journal of Philosophy, 60, 1963.
הערות שוליים

↑  McGinn, Colin. "Cooling it". London Review of Books. 19 August 1993.
↑  Dasenbrock, Reed Way, ed. Literary Theory After Davidson. Penn State Press, 1989.
| --- | --- |
בקרת זהויות :  NLI: 987007300389505171  PLWABN: 9810660844205606  BIBSYS: 2098472  BNE: XX1149451  BnF: cb12025455f (data)  CANTIC: a11508036  GND: 118827480  ISNI: 0000 0001 0932 0658  LCCN: n50035655  LNB: 000080049  MGP: 146877  NDL: 00465308  NKC: jn20020220004  NLG: 187009  NLK: KAC199606370  NSK: 000034174  NTA: 068372817  RERO: 02-A003157318  SELIBR: 183482  SNAC: w6pk0mnv  SUDOC: 028415124  Trove: 806210  VIAF: 108821490   WorldCat (עם VIAF): 108821490
אנה היקמן

| --- | --- |

 לידה:  1 במרץ 1981 (בת 43) סנטה קרוז דו סול, ברזיל 
 שם לידה:  Ana Lúcia Hickmann 
 מדינה:  ברזיל ברזיל
 בן זוג:  אלֶשָנְדרִי קוֹרֵאָה
 מספר צאצאים:  1 
 http://anahickmann.com.br
 פרופיל ב-IMDb
 
אנה לוסיה היקמן (בפורטוגזית: Ana Lúcia Hickmann; נולדה ב-1 במרץ 1981) היא דוגמנית, אשת עסקים ומנחת טלוויזיה ברזילאית.
ביוגרפיה

אנה היקמן נולדה בסנטה קרוז דו סול, ריו גראנדה דו סול, ברזיל.

היא דגמנה עבור ויקטוריה'ס סיקרט, ניוואה, לוריאל, קליירול ובלומינגדיילס. היא הופיעה בגרסה הדרום אפריקאית של גיליון בגדי הים של ספורטס אילוסטרייטד והופיעה על גבי שעריהם של ווג, מארי קלייר, ו-Elle הברזיליים.
כיום היא משווקת קו ביגוד וקוסמטיקה משלה, ומנהלת אולפן צילום וסוכנות תקליטנות. היא גם מארחת-מנחה בתוכנית Hoje em Dia, המשודרת בערוץ הטלוויזיה הברזילאי Rede Record.
היקמן נכללה בעבר בספר השיאים של גינס כ"דוגמנית בעלת הרגליים הארוכות ביותר", רגליה מהמותניים לעקב נרשמו כ-48 אינץ' שהם 122 ס"מ, גובהה הוא 1.87 מ'. מאז 2002 ספר השיאים של גינס לא מעניק עוד את התואר.
בשנת 2004 היא דורגה במקום ה-47 ברשימת "100 הנשים הלוהטות" השנתית של כתב העת "מקסים".

בשנת 2005 דורגה במקום ה-85 ברשימה.
נכון לשנת 2005, נמכרו מותגים הקשורים בשמה של היקמן, כולל בגדי ים, משקפיים, מצלמות, מכנסי ג'ינס ועוד בכ-150 מיליון ריאל (~86 מיליון דולר).
בהיותה בת 16, ב-14 בפברואר 1998, נישאה לאלֶשָנְדרִי קוֹרֵאָה, המשמש כיום גם כאמרגנה האישי.
 ב-7 במרץ 2014, נולד בנם הראשון.
הערות שוליים

↑  אנה היקמן ב-Fashion Model Directory
↑  Maxim Hot 100 2004
↑  Maxim Hot 100 2005
↑
↑  Capa, revistamarieclaire.globo.com
↑  Ana Hickmann, NNDB
↑  "Ana Hickmann anuncia gravidez no 'Domingo espetacular' - Patrícia Kogut, O Globo". Patrícia Kogut (בBrazilian Portuguese). נבדק ב-2018-11-20.
גריינדר (אי)

| --- | --- |

 נתונים גאוגרפיים
 מיקום:  האוקיינוס הדרומי 
 קואורדינטות:  77°34′00″S 149°19′59″W﻿ / ﻿77.5667°S 149.333°W﻿ / -77.5667; -149.333
 אורך:  11 קילומטר
 רוחב:  1.5 קילומטר
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגריינדר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגריינדר
 
האי גריינדר (באנגלית: Grinder Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה.
אורכו של האי 11 קילומטרים, ורוחבו כ-2 קילומטרים.
האי ממוקם 24 קילומטרים דרומית-מערבית מהאי סטיבנטון.
היסטוריה > גילוי ומיפוי האי

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.
היסטוריה > מקור השם

שמו של האי ניתן לו על ידי הוועדה המייעצת לשמות אנטארקטיים.
האי נקרא על שמו של הארי וו. גריינדר (Harry W. Grinder), מצי ארצות הברית, שהיה מכונאי מוטס בתחנת מקמרדו בשנת 1967.
הערות שוליים

1 2 3 4 5 6 7  מידע גאוגרפי והיסטורי
| איים בארכיפלג מרשל |
| --- | --- | --- |
| איים | אור • בנטון • גריינדר • האנה • האצ'ינסון • וולמר • מאדן • פשבישבסקי • קרוננווט • קרמר • ת'ואוד |  |
אינטראקציה

אִינְטֶרְאַקְצִיָּה (בעברית: הידוד, הִדּוּד בכתיב מנוקד; או פְּעֻלַּת-גּוֹמְלִין) היא פעולה שבה שני גורמים (או יותר) פועלים זה על זה. למשל, שיחה היא אינטראקציה חברתית.
בפיזיקה, אינטראקציה היא פעולה הדדית בין שני גופים או הכוח ששני גופים מפעילים זה על זה. לפי החוק השלישי של ניוטון כוחות אלה תמיד שווים בגודלם ומנוגדים בכיוונם. מכאן שהכוחות בטבע מופיעים תמיד בזוגות. בפרט, בפיזיקת חלקיקים, אינטראקציה בין חלקיקים היא אירוע שבו חלקיק פולט או בולע חלקיק אחר. לדוגמה, אלקטרון הפולט פוטון או בולע אותו, וכך משתנה האנרגיה של האלקטרון.
אטימולוגיה

באנגלית ושפות קרובות, המילה היא interaction – צירוף של הקידומת inter"‎", המסמנת הדדיות, ו-"action", שפירושה פעולה.
בפיזיקה > מכניקה קלאסית

במכניקה הקלאסית, אינטראקציה היא הפעלה הדדית של כוח.
ישנם 2 סוגי אינטראקציות:
במגע – כמו מחיאת כפיים
ממרחק – כמו כוח המשיכה והכוח המגנטי
באינטראקציה שני גופים מפעילים כוחות שווים בגודלם ומנוגדים בכיוונם. שינוי מהירותו של אחד הגופים מחייב הפעלה של כוח עליו על ידי גוף אחר, במגע או ממרחק. אם הכוחות הפועלים על גוף מאזנים זה את זה, יישאר הגוף במנוחה או ימשיך לנוע במהירות קבועה, על פי חוק ההתמד, החוק הראשון של ניוטון.
בפיזיקה > מכניקה קלאסית > אפיון אינטראקציות

באפיון אינטראקציות, מתייחסים לאינטראקציות בין גופים ולכוחות הפועלים ביניהם. ייתכן שיתייחסו בו זמנית למספר אינטראקציות.
לתהליך אפיון האינטראקציות יש מספר שלבים:
תרשים מלבנים: שרטוט המערכת, ככל שכל גוף בה מיוצג על ידי צורה מפושטת (לרוב, מלבן)
טבלת אינטראקציות: פירוט כל האינטראקציות הפועלות בין הגופים במערכת
תרשים כוחות: על כל אחד מהגופים מסורטטים כל הכוחות הפועלים עליו, לפעמים בתרשים נפרד לכל גוף. כל אחד מהכוחות מסומן על ידי חץ, בכיוון וקטור הכוח, וגודלו מתכונתי (פרופורציוני) לגודל הכוח
בפיזיקה > פיזיקת חלקיקים

בפיזיקה של חלקיקים יסודיים, כל האינטראקציות מוסברות על ידי בוזוני כיול. למשל, דחייה בין שני אלקטרונים מוסברת בכך שאחד האלקטרונים פולט פוטון, שבתוכו נבלע באלקטרון אחר. במקרה זה, צופה חיצוני יראה כי בין האלקטרונים פועל כוח אלקטרומגנטי (חשמלי ומגנטי).
באירוע כזה, למילה אינטראקציה ישנם שני מובנים:
אפשר לומר שקיימת אינטראקציה בין החלקיק הפולט או הבולע לבין החלקיק הנפלט או הנבלע. בדוגמה לעיל, נאמר שיש אינטראקציה בין האלקטרון והפרוטון.
אפשר גם לומר שיש אינטראקציה בין שני החלקיקים שביניהם עבר חלקיק שלישי. בדוגמה לעיל, נאמר שיש אינטראקציה בין שני האלקטרונים (שביניהם עבר הפוטון).
בסוציולוגיה

בסוציולוגיה, אינטראקציה חברתית היא רצף דינמי ומשתנה של פעולות חברתיות בין יחידים (או קבוצות) אשר משנים את פעולותיהם ותגובותיהם עקב הפעולות של שותפם לאינטראקציה. ניתן להבדיל בין אינטראקציות חברתיות: מקריות, חוזרות, קבועות ומווסתות. אינטראקציות חברתיות מהוות את הבסיס ליחסים חברתיים. הצורות הנפוצות ביותר של אינטראקציה חברתית הן חילופי דברים, תחרות, קונפליקט, שיתוף פעולה והתאמות.
בביולוגיה

בביולוגיה, גנטיקאים עובדים עם מספר אופני אינטראקציה גנטית שונים כדי לאפיין כיצד השילוב של שתי מוטציות משפיע (או לא משפיע) על הפנוטיפ: לא אינטראקטיבי, סינתטי, א-סינתטי, מדכא, אפיסטטי, מותנה, תוסף, יחיד-לא מונוטוני וכפול. -לא מונוטוני. ביו-סמיוטיקאים חוקרים אינטראקציות מתווכות סימנים בתוך ובין אורגניזמים העומדים בבסיס חוקים תחביריים, פרגמטיים וסמנטיים.
בסטטיסטיקה

בסטטיסטיקה, אינטראקציה היא תופעה במודל סטטיסטי רב-משתני, שבה ההשפעה של כל אחד מהמשתנים המסבירים על המשתנה המוסבר שונה כתלות בערכם של המשתנים המסבירים האחרים.
לדוגמה, במודל רגרסיה ליניארית עם שני משתנים מסבירים, המודל
 Y=\beta _{0}+\beta _{1}x_{1}+\beta _{2}x_{2}+\epsilon 
הוא מודל ללא אינטראקציה, מכיוון שהוספה של יחידה אחת של  x_{1} מוסיפה  \beta _{1} לערך של  Y, בלי קשר לערכו של  x_{2}, ולהפך. לעומת זאת, ניתן למשל לבחור מודל עם אינטראקציה מהצורה:
 Y=\beta _{0}+\beta _{1}x_{1}+\beta _{2}x_{2}+{\boldsymbol {\beta _{3}x_{1}x_{2}}}+\epsilon 
שבו תוספת יחידה אחת של  x_{1} תוסיף למשתנה המוסבר  \beta _{1}+\beta _{3}x_{2} – תוספת אשר תלויה כמובן ב- x_{2}.
במדעי המחשב > אינטראקציה בין אדם למחשב (HCI)

אינטראקציה בין אדם למחשב היא תחום מחקר בתכנון ושימוש בטכנולוגיית מחשב, המתמקדת בממשקים בין אנשים (משתמשים) למחשבים. חוקרי HCI מתמקדים בדרכים השונות בהן בני אדם מקיימים אינטראקציה עם מחשבים וטכנולוגיות עיצוב. תחום המחקר ויישמו בשטח מאפשר לבני אדם לקיים אינטראקציה עם מחשבים בדרכים חדשות. כתחום מחקר, אינטראקציה בין אדם למחשב ממוקמת בצומת של מדעי המחשב, מדעי ההתנהגות, עיצוב, לימודי מדיה ועוד מספר תחומים. המונח זכה לפופולריות על ידי סטיוארט ק. קארד, אלן ניואל ותומס פ. מורן בספרם The Psychology of Human-Computer Interaction, בשנת 1983, על אף שהמחברים השתמשו במונח לראשונה ב-1980, והשימוש הראשון הידוע היה בשנת 1975. המונח נועד לשדר שבניגוד לכלים אחרים בעלי שימושים ספציפיים ומוגבלים, למחשבים שימושים רבים אשר לרוב כוללים דיאלוג פתוח בין המשתמש למחשב. מושג הדיאלוג מדמה אינטראקציה בין אדם למחשב לאינטראקציה בין אדם לאדם: אנלוגיה בעלת חשיבות מכרעת לשיקולים תאורטיים בתחום. הצמיחה בתחום האינטראקציה בין אדם למחשב הובילה לעלייה באיכות האינטראקציה, והביאה לתחומי מחקר חדשים רבים מעבר לכך. במקום לעצב ממשקים רגילים, ענפי המחקר השונים מתמקדים במושגים של מולטי-מודאליות על פני חד-מודאליות, ממשקים אדפטיביים אינטליגנטיים על פני פקודות/פעולות מבוססי ממשקים, וממשקים אקטיביים על פני ממשקים פסיביים. האגודה למכונות מחשוב (ACM) מגדירה אינטראקציה בין אדם למחשב כ"דיסציפלינה העוסקת בתכנון, הערכה והטמעה של מערכות מחשוב אינטראקטיביות לשימוש אנושי ובמחקר של תופעות מרכזיות הסובבות אותן". תחום המחקר והעיסוק HCI שואף לשפר את הדרכים שבהן אנשים מתקשרים עם מערכות מידע, רבות מהן הן מערכות התומכות ומספקות אינטראקציות בין אנשים. ניתוח רשתות חברתיות (SNA) הוא מחקר שיטתי של קשרים חברתיים, המורכבים משחקנים חברתיים, המחוברים זה לזה באופן מרומז או מפורש. ניתוח רשתות תקשורת בעזרת שיטות שונות כגון SNA מסייע להבנת האינטראקציות המתרחשות בתוך המערכת ועל כן מסייעות בחקר הנגשת המערכת לאדם.
הערות שוליים

↑  למד לשונך 22, באתר האקדמיה ללשון העברית, ‏14 באפריל 1997
| --- | --- |
בקרת זהויות :  GND: 4027266-7
אינטר רא"ו

| --- | --- |

משרדי החברה במוסקבה
 נתונים כלליים
 בורסה:  בורסת מוסקבה (1 בדצמבר 2009–IRAO) 
 מייסדים:  מערכת האנרגיה המאוחדת של רוסיה 
 תקופת הפעילות:  מאי 1997 – הווה (כ־27 שנים) 
 חברות בנות:  Inter RAO - Electric Power Plants 
 מיקום המטה:  מוסקבה 
 ענפי תעשייה:  הנדסת אנרגיה 
 הכנסות:  986,292,000,000 רובל רוסי (נכון ל־2020) 
 רווח תפעולי:  80,540,000,000 רובל רוסי (נכון ל־2020) 
 רווח:  75,465,000,000 רובל רוסי (נכון ל־2020) 
 הון עצמי:  616,097,000,000 רובל רוסי (נכון ל־2020) 
 יו"ר:  איגור סצ'ין
 מנכ"ל:  בוריס קובאלצ'וק
 עובדים:  48,700 (נכון ל־2020) 
  
 www.interrao.ru
 
חברת המניות המשותפת אינטר רא"ו, Inter RAO (ברוסית: Публичное акционерное общество «ИНТЕР РАО ЕЭС»), הנסחרת כחברת החזקות אנרגיה מגוונת, שבסיסה במוסקבה, רוסיה, היא אחת מחברות החשמל הגדולות במדינה. עסקיה כוללים ייצור חשמל וחום, אספקת חשמל, סחר בינלאומי באנרגיה, הנדסה, תכנון ופיתוח תשתיות חשמל. בנוסף לרוסיה היא שולטת במספר חברות אנרגיה מחוץ לרוסיה, כולל תחנות כוח תרמיות ותחנות הידרו, היא מפעילה רשת אנרגיה וסוחרת בה עם מדינות זרות. בנוסף, היא מחזיקה במונופול על ייצוא ויבוא של חשמל רוסי ובעוד ישנן מספר חברות שונות לייצור חשמל, היא היבואנית והיצואנית הבלעדית של אנרגיה רוסית.
אינטר רא"ו היא אחת מחברות האנרגיה הציבוריות הרוסיות הגדולות ביותר על פי שווי שוק אשר עלה על 10.5 מיליארד דולר בסוף 2011. בשנת 2011 דיווחה החברה על הכנסות של 18.24 מיליארד דולר (לעומת 15.28 מיליארד דולר בשנת 2010) ורווח נקי של 1.41 מיליארד דולר (לעומת 614 מיליון בשנת 2010). בסוף 2011 היו לקבוצת אינטר רא"ו יותר מ-47,000 עובדים.
היסטוריה

החברה הוקמה בשנת 1997 כחברה בת של חברת הכוח המאוחדת הרוסית RAO UES ומתחילה התמקדה בסחר בינלאומי באנרגיה והייתה לזרוע הייצוא של חברת החשמל הממשלתית.
בשנת 2002 החלה אינטר רא"ו לייצא חשמל מרוסיה ולייצר חשמל משלה באמצעות יחידת ייצור שכורה בתחנת הכוח התרמית אייריקה. בשנת 2003 רכשה רוסאנרגאטום 40% ממניות חברת אינטר רא"ו והחברה הפכה ליצואנית היחידה של חשמל רוסי.
בשנת 2005 ביצעה מספר רכישות:
50% ממניות תחנת הכוח Ekibastuz GRES-2
26% ממניות תחנת הכוח התרמית הצפון-מערבית
70% החזקות ב-TGR Energy
51% החזקות בתחנת הכוח מולדבסקאיה
באותה שנה הקימה אינטר רא"ו שיתוף פעולה עם תחנת הכוח ההידרואלקטרית Sangtuda 1 בטג'יקיסטן. בשנת 2006 רכשה 100% מהחזקות רשת החשמל של ארמניה.
בתחילת 2008, החברה נרשמה במדד MICEX ו-RTS, כחלק מהארגון מחדש במגזר האנרגיה הרוסי והחברה קיבלה לידיה מספר מתקנים לייצור חשמל ברוסיה, ביניהם תחנת הכוח התרמית סוצ'י, תחנת הכוח התרמית הצפון-מערבית, תחנת איבנובו ותחנת קלינינגרד CHPP-2. באותה שנה רכשה את יתרת 49% ממניות תחנת הכוח מולדבסקאיה.
בשנים הבאות, ממשלת רוסיה העבירה את מניות חברות האנרגיה שברשותה לידיים פרטיות, כך כל חברות החשמל בבעלות המדינה באמצעות הסוכנות הפדרלית לניהול רכוש המדינה, כדוגמת RusHydro, FGC UES ו-Rosneftegaz הועברו לידי קבוצת אינטר רא"ו. המהלך כלל העברת 41% החזקות באירקוטשאנרגו, 65.8% מ-OGK-1, 3.24% מ-OGK-4, 26.43% מ-OGK-5, 24.9% ממניות TGC-6, 34.21% ממניות TGC-7, 30.54% ממניות TGC - 11, 20.24% ממניות קוזבאסאנרגו, 21.27% ממניות בשקיראנרגו, 14.48% מתחנת הכוח ההידרואלקטרית סנטודה 1 (בטג'יקיסטן), ואת כל החזקותיה מתחנת הכוח התרמית רזדן (בארמניה).
בשנת 2009 אינטר רא"ו החלה להיסחר בבורסה המוסקבאית במדד ה-MSCI EM. בסוף 2009 דורגה החברה במקום החמישי בדירוג שקיפות המידע של Standard & Poor בקרב חברות האנרגיה הרוסיות. במקביל המשיכה אינטר רא"ו לפתח כיווני עסקים אחרים, בעיקר של ציוד הנדסי לייצור חשמל. בשנת 2010 הקימה החברה מיזמים משותפים עם ג'נרל אלקטריק וחברת WorleyParsons.
ביוני 2018 נעצרה חברת ההנהלה קרינה צורקאן על ידי שירות הביטחון הפדרלי, בטענות לריגול מטעם רומניה.
בעלי מניות

בעלי המניות העיקריים של החברה הם גופים בבעלות המדינה. החל מאוגוסט 2018, בעלי המניות היו:
רוסנפטגז - 27.63%
FGC UES - 9.24%
Inter RAO Capital - 29.39%
סחר חופשי (בעלי מניות במיעוט) - 33.74%
בוריס קובאלצ'וק הוא מנכ"ל Inter RAO.
פעילות > ייצור חשמל

קיבולת מותקנת משולבת של תחנות הכוח המופעלות על ידי קבוצת Inter RAO היא כ-28 ג'יגה-וואט. החברה שולטת בנכסי תחנות הכוח הבאים.
נכסי ייצור חשמל
| נכס | מקום | קיבולת |
| --- | --- | --- |
| INTER RAO - תחנות כוח חשמליות | רוסיה | 2283 מגוואט |
| OGK-1 | רוסיה | 9861 מגוואט |
| OGK-3 | רוסיה | 8357 מגוואט |
| TGK-11 | רוסיה | 1971 מגוואט |
| CCPP של איבנובו | רוסיה | 110 מגוואט |

נכסי ייצור חשמל במדינות אחרות
| נכס | מקום | קיבולת |
| --- | --- | --- |
| הרזדן TPP | ארמניה | 1110 מגוואט |
| Mtkvari TPP | גאורגיה | 600 מגוואט |
| חרמי HPP-1 | גאורגיה | 112,8 מגוואט |
| חרמי HPP-2 | גאורגיה | 114,4 מגוואט |
| תחנת הכוח GRES-2 Ekibastuz | קזחסטן | 1000 מגוואט |
| מולדבסקאיה | מולדובה | 2520 מגוואט |
| פארק הרוח ווידמנטאי | ליטא | 30 מגוואט |
| תחנת הכוח ההידרואלקטרית Sangtuda 1 | טג'יקיסטן | 670 מגוואט |
פעילות > מסחר

ייצוא וייבוא חשמל כמו גם מסחר באנרגיה הוא הפעילות העיקרית של החברה. כך, ב-2011 החברה ייצאה 22.7 מיליארד קילוואט של חשמל וייבאה לרוסיה 3.4 מיליארד קילוואט.
שוקי הייצוא העיקריים של INTER RAO הם פינלנד, ליטא ובלארוס.
החברות הבנות הבאות של Inter RAO אחראיות על סחר אנרגיה בינלאומי:
חברת האנרגיה המזרחית (התמקדה בייצוא חשמל רוסי לסין)
RAO Nordic Oy (פינלנד)
TGR Enerji (טורקיה)
Inter RAO Lietuva (ליטא)
פעילות > אספקת חשמל

קבוצת Inter RAO מפעילה שבע חברות אספקת חשמל רוסיות. חברת אספקת החשמל המאוחדת (UPSC) מנהלת את מרבית נכסי המכירה של הקבוצה למעט ר.נ. אנרגו. חברות הרשת של INTER RAO בדרום קווקז פועלות גם הן כספקיות חשמל.
| נכס | מקום |
| --- | --- |
חברת אספקת החשמל במוסקבה: מוסקבה, רוסיה
חברת אספקת החשמל בסנט פטרסבורג: סנט פטרסבורג, רוסיה
חברת ספקי כוח אלטאי: אלטאי קראי, רוסיה
Saratovenergo: מחוז סרטוב, רוסיה
חברת אספקת החשמל של טמבוב: מחוז טמבוב, רוסיה
INTER RAO - חברת אספקת חשמל באוריול: אוריול רוסיה
ר.נ. אנרגו: מוסקבה, רוסיה
רשתות האנרגיה של ארמניה: ארמניה
טלסי: גאורגיה
קבוצת INTER RAO שולטת בחברת חלוקת חשמל של גאורגיה תלאסי עם כ-500 אלף לקוחות.